Изх.№ 25-00-82/24.06.2025 г.

ОБС Вх. № 120/24.06.2025 г.

ДО

ОБЩИНСКИ СЪВЕТ

ГР. РУДОЗЕМ

ДОКЛАДНА ЗАПИСКА

**от**

**инж. Недко Кулевски–кмет на община Рудозем**

ОТНОСНО: Даване на съгласие за прехвърляне на моторни превозни средства от активите на СУ „Св. св. Кирил и Методий”, гр. Рудозем към активите на Община Рудозем.

**УВАЖАЕМИ ГОСПОДИН ПРЕДСЕДАТЕЛ,**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

Постъпило е искане с вх. № 31-00-16/04.06.2025 г. от г-жа Сийка Кирякова – директор на СУ „Св. св. Кирил и Методий”, гр. Рудозем за прехвърляне в счетоводния баланс на Община Рудозем на училищни автобуси с рег. № СМ 5341 СМ, рег. № СМ 2784 СМ и рег. № СМ 5317 СМ. Посочва се, че превозните средства не са необходими за осигуряване на учебния процес.

Следва да се отбележи, че училищните автобуси първоначално са прехвърлени от Министерство на образованието в полза на Община Рудозем, след което в изпълнение на поетите договорни ангажименти с министерството, същите са предоставени безвъзмездно на училището за нуждите на образователния процес. Поради отпаднала необходимост, към настоящия момент автобусите вече не се използват за превоз на ученици.

Предвид гореизложеното на основание чл. 21, ал. 1, т. 8 и т. 23 от Закона за местното самоуправление и местната администрация и във връзка с искане от директора на СУ „Св. св. Кирил и Методий”, гр. Рудозем – второстепенен разпоредител с бюджет, предлагам на Общински съвет –Рудозем да приеме следното

**ПРОЕКТОРЕШЕНИЕ:**

1. Дава съгласие за прехвърляне на следните моторни превозни средства от активите на второстепенния разпоредител с бюджет СУ „Св. св. Кирил и Методий”, гр. Рудозем, с ЕИК по БУЛСТАТ 000608390, с административен адрес: гр. Рудозем, ул. „Хан Аспарух” № 1, общ. Рудозем, обл. Смолян, представлявано от директора Сийка Димитрова Кирякова, към активите на първостепенния разпоредител с бюджет Община Рудозем, с ЕИК по БУЛСТАТ 000615075, с административен адрес: гр. Рудозем, бул. „България” № 15, общ. Рудозем, обл. Смолян, представлявана от кмета инж. Недко Фиданов Кулевски, както следва:

1.1. Марка и модел: ХЮНДАЙ КАУНТИ

- Регистрационен №: СМ 5317 СМ

- Номер на рама: KMJHD17LP7C033684

- Година на производство: 2006 г.

- Застрахователна стойност: 9000 лв.

1.2. Марка и модел: ХЮНДАЙ КАУНТИ

- Регистрационен №: СМ 2784 СМ

- Номер на рама: KMJHD17LP6C028377

- Година на производство: 2005 г.

- Застрахователна стойност: 9000 лв.

1.3. Марка и модел: ОТОЙОЛ М 50.14 СКУЛ БУС

- Регистрационен №: СМ 5341 СМ

- Номер на рама: NMS085A000TU28082

- Година на производство: 2006 г.

- Застрахователна стойност: 9000 лв.

2. Прехвърлянето да се осъществи чрез съставяне на приемо-предавателен протокол между двете страни, въз основа на настоящото решение и последваща заповед на кмета на общината.

3. Възлага на Кмета на Община Рудозем да извърши необходимите действия по регистрация на МПС в КАТ.

СБ/

